Diari Oficial de la Generalitat Valenciana


Sumari del DOGV 5191, del 03-02-2006 (2006/839)

Notificació a Teresa Vicenta Adam Ferragud. Expedient número 46/1T/0882/2004/029.
---------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/839


Organisme emissor
:   Conselleria de Territori i Habitatge

Tipus de document
:   Anunci

Notificació a Teresa Vicenta Adam Ferragud. Expedient número 46/1T/0882/2004/029. [2006/F839]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Teresa Vicenta Adam Ferragud, avinguda de la Generalitat, número 21-5a (46540 Algemesí) la resolució del recurs d'alçada amb el número de referència interna R-201/2005.  
Resolució  
Examinat el recurs d'alçada interposat per Teresa Vicenta Adam Ferragud, contra la resolució denegatòria de la concessió de subvencions de la Generalitat Valenciana, per a l'adquisició d'un habitatge existent (VEX 517), relativa a l'expedient número 46/1T/0882/2004/029.  
Antecedents de fet  
Primer. Teresa Vicenta Adam Ferragud, adquirent de l'habitatge situat a Algemesí (València), a l'avinguda de la Generalitat, número 15, escala B, pis tercer, porta 5, mitjançant escriptura de compravenda de data 18 de novembre de 2003, va presentar en el Servei Territorial d'Habitatge i Projectes Urbans de València, el dia 24 de febrer de 2004, sol·licitud de visat i finançament qualificat per a l'adquisició de l'esmentat habitatge.  
Segon. A la vista de la documentació que consta en l'expedient, el cap del servei territorial, en data 5 de maig de 2004, dicta una resolució de concessió de visat i finançament qualificat del Ministeri, per raó de la qual concedeix a la sol·licitant un subsidi del 30% de la quota del préstec qualificat per un període de 10 anys.  
Tercer. En data 26 de gener de 2005 la interessada formalitza la sol·licitud de concessió de subvencions de la Generalitat Valenciana.  
Quart. A la vista de la documentació de l'expedient, i per raó del que disposa l'article 3.a), del Reial decret 1/2002, d'11 de gener, el cap del Servei Territorial, en data 30 de març de 2005, dicta una resolució denegatòria de la concessió de subvencions de la Generalitat Valenciana, en quedar acreditat que l'habitatge per al qual se sol·licita la concessió de les ajudes econòmiques directes a càrrec dels pressupostos de la Generalitat Valenciana no ha sigut destinat a residència habitual i permanent.   
Cinqué. Contra l'esmentada resolució interposa recurs d'alçada, en temps i forma, Teresa Vicenta Adam Ferragud, amb els documents i les al·legacions que consten en aquest i que es donen per reproduïdes per a major brevetat.   
Fonaments de dret  
I. Aquesta direcció general és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 119/2003, d'11 de juliol, del Consell de la Generalitat Valenciana (DOGV núm. 4.543, de 14 de juliol de 2003).  
II. El que disposen els articles 107, 110, 114 i 115 de la LRJAP i PAC, pel que fa a l'admissió i tramitació del recurs d'alçada.  
III. Segons disposen l'article 3.a) del Reial Decret 1/2002, d'11 de gener, i l'article 8.1.c) del Decret 92/2002, de 30 de maig, del Govern Valencià, és requisit per a accedir al finançament qualificat que els habitatges objecte d'actuacions protegides es destinen a residència habitual i permanent i siguen ocupats pels seus destinataris dins dels terminis establits en la legislació vigent, i en tot cas en els tres mesos següents al lliurament, excepte pròrroga justificada per raons de tipus laboral o familiar, que haurà de ser autoritzada pels Serveis Territorials d'Habitatge.  
IV. En el cas que ens ocupa, revisada la documentació que consta en l'expedient, es comprova que el consum d'electricitat en l'habitatge objecte de les ajudes aportat a l'expedient per la interessada és de només 7 kWh des del 25 de juny de 2004 fins al 22 d'agost de 2004, quan la mitjana d'un consum ordinari cada dos mesos és de 600 kWh; així mateix, el consum d'aigua des del dia 27 de maig de 2004 fins al 25 d'agost de 2004 és nul, no hi ha cap consum d'aigua, zero litres.  
Ambdues circumstàncies acrediten fefaentment que l'habitatge no s'ha destinat a residència habitual i permanent, ja que l'escriptura de compravenda és de data 18 de novembre de 2003.   
V. La recurrent al·lega que els consums d'aigua i d'electricitat són baixos perquè ha d'atendre sa mare, la qual està molt malalta i necessita les seues atencions, i per això passa la major part del temps en casa de sa mare, utilitzant l'habitatge únicament per a pernoctar; aquesta al·legació no pot prosperar ja que, encara que només acudira a l'habitatge per a pernoctar, tindria un consum d'aigua mínim, i el cert és que el consum d'aigua acreditat és de zero litres, nul, i és humanament impossible viure en un habitatge, encara que només siga per a pernoctar, sense consumir gens d'aigua i amb un consum d'electricitat merament simbòlic de 7 kWh.  
Establit l'anterior, i no havent aportat la part recurrent prova suficient i adequada que acredite les al·legacions o desvirtue el contingut de la resolució impugnada, es confirma.   
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de l'Àrea de Promoció, resolc:  
Desestimar el recurs d'alçada interposat per la Sra. Teresa Vicenta Adam Ferragud contra la resolució del Servei Territorial d'Habitatge i Projectes Urbans de València, de data 30 de març de 2005, que queda confirmat.   
Contra aquesta resolució, que posa fi a la via administrativa, es pot interposar recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà d'aquesta notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que es puga exercir qualsevol altre recurs que s'estime oportú.  
València, 6 de juliol de 2005.. El director general d'Habitatge i Projectes Urbans: Bernabé Bueno Miralles.